de vader in dat goet hebben sal de drie deel en de soen
tvierendeel inder maten als boven en oft also wae datme
de voirs vijf gul niet afgequite en conste Soe is hue
seggen want de voirs jan niet van rechte gegoedt en is
dat de voirs willem de soen den voirs sijne vader
t hant staen sal om den voirs jane goede vesticheit
te mogen hebben sonder enich vertreck en dat gedaen
datme dan t stont soe men yerst sal moge copen
sal op goede pande v holl gul erflik renten en
dat nemen vande gelde te mechlen staende gecomen
van eene beemde die de voirs willem de vader
vercocht heeft o d met den voirs jane jairlix
te betalen en inde ovbate vande voirs gelde te mechle wesen
houde de voirs seggers hue verclaen en goetduncke
gelijc h onder gescr steet It alse vande eeusele van
diest gelegen in blaersbroec ind prochien van werchte
lijsbette van thiene vercocht tgelt dat d af come is en
dat willem vand hofstat doude in somigen deele noch
ond handen heeft Es getmineert als voe datmen
tgelt daer ghereet liggende leggen sal aen erflicheit
het zij t quitigen of anders met rade vande vriende
in welke erflicheit de voirs willem vand hofstat doude
sijn tocht hebben sal en die besitten sijn leven lang
en na hem soe sal dat gaen op sijn wettige oer also
dat behoirt en oft daer niet also vel gelts en wae als
vande voirs goede comen is dat dat staen sal t tmiacien
der voirs middelercc en oft den selve vriende der voirs
ptien nutter en orbeliker dochte dat tvoirs gelt bleve staen
daert nu steet dat dat also gestien sal bij goetduncken
der voirs vriende en middeleen It is noch hue seggen
dat vande voirleden jae de rente gvallen sijnde vanden
goeden boven gescr volgen selen den voirs willem vander
hofstat den ouden de drie deel en den selve willem
sinen soen tvierendeel It is noch hue seggen datmen voir
tcoemede jair na daten des voirs verbonts allen den goeden